da en en en fr de da id da nb da da da da en en en da da en en
Nistrup-pokalerne uddelt for 35 gang - Svanholm Cricketklub
Fredag d. 3. januar 2014 kl. 10:14 af Henrik Pfaff
Finn Nistrup er Svanholms næstmest scorende gærdespiller gennem tiderne. Hans forældre var faste tilskuere på vor daværende hjemmebane på Brøndbyøster Skole og senere på stadion. Ikke bare til Finns kampe. De ville gerne gøre noget til gengæld for den glæde, de havde haft ved at kunne være her, så i 1979 skænkede de et beløb, så der kunne laves en fond, så der hvert år kan uddeles en pokal med inskription til en spiller fra henholdsvis lilleput- drenge og juniorafdelingen. Ligeledes får de udpegede deres navne indgraveret på tre vandrepokaler, som nu altså indeholder hver 35 eller i alt 105 navne.
Fonden eksisterer endnu og kan dække udgifterne ved disse uddelinger mange år fremover
Så i alt har vi 105 gange siden 1979 har Svanholm CC kunnet glæde en fortjenstfuld ungdomsspiller for hans indsats gennem sæsonen. Det var ægteparret Nistrups ønske, at man ikke bare skulle se på resultaterne, men også lægge vægt på træningsiver, kammeratskabsfølelse og hjælpsomhed, når man pegede på en pokalmodtager.
Ud fra disse kriterier har de forskellige trænere peget på følgende i 2013.
Pokalerne blev overrakt af Søren Henriksen lillejuleaften.
Fra venstre: Saif Ahmed (drengepokal), Mati Malik (juniorpokal) og Jonas Henriksen (lilleputpokal) har fået overrakt og motiveret pokalerne af Søren Henriksen (nr. 2 fra venstre)